KOMISIJOS SPRENDIMAS
2009 m. sausio 21 d.
pagal Europos Parlamento ir Tarybos direktyvą 2006/7/EB patvirtinantis standartą ISO 17994:2004(E) mikrobiologinių metodų lygiavertiškumo standartu
(pranešta dokumentu Nr. C(2009) 119)
(2009/64/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 15 d. Europos Parlamento ir Tarybos direktyvą 2006/7/EB dėl maudyklų vandens kokybės valdymo, panaikinančią Direktyvą 76/160/EEB (1), ypač į jos 15 straipsnio 1 dalies a punktą,
kadangi:
(1)
Tarptautiniame standarte ISO 17994:2004(E) apibūdinami mikrobiologinių metodų lygiavertiškumo nustatymo kriterijai ir procedūros.
(2)
Šiame sprendime numatytoms priemonėms pritarė pagal Direktyvos 2006/7/EB 16 straipsnio 1 dalį įkurtas komitetas,
PRIĖMĖ ŠĮ SPRENDIMĄ:
1 straipsnis
Direktyvos 2006/7/EB 3 straipsnio 9 dalyje mikrobiologinių metodų lygiavertiškumo standartas yra tarptautinis standartas ISO 17994:2004(E) „Vandens kokybė. Mikrobiologinių metodų pripažinimo lygiaverčiais kriterijai“.
2 straipsnis
Šis sprendimas skirtas valstybėms narėms.
Priimta Briuselyje, 2009 m. sausio 21 d.